Diari Oficial de la Generalitat Valenciana


Sumari del DOGV 4757, del 20-05-2004 (2004/5058)

Informació pública de la modificació de les bases de la convocatòria per a la provisió d'una plaça d'oficial de policia, pel sistema de promoció interna.
---------------------------------------------------------------------------------------------------------------------------------------------------------

### Dades del document

Número de DOGV
:   4757

Data del DOGV
:   20-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/5058


Data del document
:   04-05-2004

Organisme emissor
:   Ajuntament de Xirivella

Tipus de document
:   Convocatòria

Descriptors 

:   * Xirivella
    * policia
    * concurs administratiu
    * administració local

Informació pública de la modificació de les bases de la convocatòria per a la provisió d'una plaça d'oficial de policia, pel sistema de promoció interna. [2004/F5058]
  
Mitjançant el present edicte es fa pública la modificació de les bases publicades en el Butlletí Oficial de la Província de València número 14, de data 17 de gener de 2004, i número 4.690, de data 12 de febrer de 2004, sobre convocatòria per a la provisió d'una plaça d'oficial de policia, pel sistema de promoció interna, i modificades per la Resolució número 659/2004, de data 3 de maig.
  
Vist el requeriment de l'IVASP, de data 20 de febrer de 2004, en relació amb les bases de la convocatòria per a la provisió d'una plaça d'oficial de la Policia Local de Xirivella.
  
Vistes las bases de la convocatòria d'una plaça d'oficial de la Policia Local de Xirivella, pel procediment de promoció interna, aprovada per la Resolució d'Alcaldia número 559/2003, de 17 d'abril.
  
Vist l'esborrany de l'acta número 2 de la Mesa de Negociació, de data 12 de març de 2004, en la qual s'acorda acceptar el requeriment esmentat i, per tant, realitzar les esmenes necessàries en les bases de la convocatòria per a adequar-les als termes establits en el requeriment.
  
Aquesta primera Tinença d'Alcaldia, fent ús de les competències delegades en matèria de personal per Resolució d'Alcaldia 1.056/2003, de data 20 de juny de 2003, disposa:
  
1. Acceptar el requeriment esmentat i, per tant, modificar:
  
- L'annex de les bases amb el nombre de temes mínim establit en l'Ordre de la Conselleria de Justícia i Administracions Públiques, d'1 de juny de 2001, de desplegament del Decret 88/2001, de 24 d'abril del Govern Valencià.
  
Incloure en el grup V la redacció següent:
  
Per aplicació de l'article 2 de l'Ordre d'1 de juny de 2001, de la Conselleria de Justícia i Administracions Públiques, de desenvolupament del Decret 88/2001, de 24 d'abril, del Govern Valencià, pel qual s'estableixen les bases i els criteris generals uniformes per a la selecció, promoció i mobilitat de les policies locals de la Comunitat Valenciana, escala bàsica i auxiliars de policia, en tractar-se de promoció interna es declara l'exempció total de la prova de temes locals, perquè es tracta d'un exercici realitzat amb motiu de l'accés a la categoria inferior.
  
- Acordar la supressió referent a la realització del període en pràctiques establida en la base novena.
  
- Acordar la inclusió en el paràgraf 6 de la paraula «mateix» a l'escala, perquè es complisca el que preveu la dicció de l'article 9é de l'esmentat decret, en el paràgraf 4t.
  
- Acordar la modificació de la base 7, segon exercici de l'oposició, afegint, en relació amb el temari i a continuació de sobre el contingut del temari, incloure (annex de l'I al IV, tots dos inclosos).
  
- Acordar la modificació de la base 7, cinqué exercici. De caràcter obligatori i eliminatori, i afegir, en relació amb el temari i a continuació de quatre extrets per sorteig, incloure (de l'annex grups de l'I al IV, tots dos inclosos. Se n'haurà d'extraure un de cada grup).
  
2) Acordar la modificació, per error de fet, i adequar-la a la norma (Ordre de 5 de desembre de 1994 de la Conselleria d'Administració Pública, per la qual s'estableixen els criteris mínims per a la selecció de policies locals) de la base 7.A), punt 3, en relació amb les puntuacions decils, que queden del mode següent:
  
Raonament verbal 3,5
  
Raonament abstracte 3
  
Rapidesa i precisió perceptiva 3,5
  
Atenció i resistència a la fatiga 3,5
  
Agilitat mental 3
  
Memòria visual 3,5